《与谢翱赠答诗》
唐代·金车美人

阳台后会杳无期，碧树烟深玉漏迟。

半夜香风满庭月，花前空赋别离诗。

相思无路莫相思，风里花开只片时。

惆怅金闺却归去，晓莺啼断绿杨枝。

一纸华笺洒碧云，馀香犹在墨犹新。空添满目凄凉事，

不见三山缥缈人。斜月照衣今夜梦，落花啼鸟去年春。

红闺更有堪愁处，窗上虫丝几上尘。

惆怅佳期一梦中，武陵春色尽成空。欲知离别偏堪恨，

只为音尘两不通。愁态上眉凝浅绿，泪痕侵脸落轻红。

双轮暂与王孙驻，明日西驰又向东。